এদিকে আলোচ্য সময়ে স্কয়ার ফার্মার বিক্রি প্রায় ১৭ শতাংশ বাড়লেও উৎপাদন ও পরিচালন ব্যয় সমানুপাতে বাড়েনি। জুলাই-সেপ্টেম্বর প্রান্তিকে কোম্পানির উৎপাদন ব্যয় ১৪ দশমিক ৫৫ শতাংশ ও পরিচালন ব্যয় বেড়েছে ১৫ দশমিক ৫০ শতাংশ। পাশাপাশি অন্যান্য আয় প্রায় দ্বিগুণে উন্নীত হওয়ায় কর-পরবর্তী মুনাফা ২৬ দশমিক ৫৭ শতাংশ বেড়েছে কোম্পানিটির। জুলাই-সেপ্টেম্বর সময়ে অন্যান্য খাত থেকে স্কয়ার ফার্মার আয় এসেছে ৪২ কোটি ৯৫ লাখ টাকা; আগের বছরের একই সময় যা ২১ কোটি ৬৭ লাখ টাকা।